Anthony Ani
Etubom Anthony Ani ya kasance ƙaramin ministan harkokin waje kuma ministan kuɗi na Najeriya daga shekarar 1994  zuwa 1998 a lokacin mulkin Sani Abacha.  Ya fito ne daga ƙaramar hukumar Odukpani da ke jihar Cross River a kudancin Najeriya. 

Ya kuma kasance tsohon shugaban KPMG, tsohon shugaban Cibiyar Chartered Accountants of Nigeria (ICAN).  Cif Ani, shi ne shugaban dangi na Mbiabo Ikoneto a jihar Cross River, a yankin Neja Delta a Najeriya. Ya kasance akawun aiki wanda Janar Sani Abacha ya naɗa a matsayin ƙaramin ministan harkokin waje a cikin shekarar 1993 sannan kuma aka naɗa shi ministan Kuɗi a cikin shekarar 1994.

Manazarta 

Rayayyun mutane
Ministocin Najeriya
Mutane daga jihar Cross river